Har du en gammel, træt bh liggende, som du egentlig gerne vil af med, så kan du hænge den op på Aalborg Havnefront. Det gjorde en god håndfuld kvinder søndag formiddag sammen med Kræftens Bekæmpelse, som står bag eventet. - Hegnet af BH'er skal skabe opmærksomhed på Lyserød Lørdag på en anderledes måde, siger arrangør fra Kræftens Bekæmpelse, Lone Sigvardt. Projektet går ud på at danne en voksende række af bh'er på hegnet omkring multibanen på havnefronten. Alt sammen for at skabe opmærksomhed omkring brystkræft. Kræftens Bekæmpelse på, at de forbipasserende de næste to uger vil bidrage ved at hænge endnu flere bh'er op. - Jeg synes et event som det her er sjovt. Man har jo ikke set sådan et hegn før. Det giver stof til eftertanke og får folk til at trække på smilebåndet, siger rådmand for Familie- og Beskæftigelsesforvaltningen i Aalborg, Mai-Britt Iversen. Du kan sætte din bh på hegnet i Aalborg de næste to uger.

Referat:
De næste to uger pryder en masse forskellige bh'er et helt hegn på Aalborg havnefront, for at sætte fokus på brystkræft.